Jussi Halla-aho
Jussi Kristian Halla-aho (s. 27. huhtikuuta 1971 Tampere) on suomalainen poliitikko, kielitieteilijä ja perussuomalaisten puheenjohtaja. Heinäkuusta 2014 hän on ollut Euroopan parlamentin jäsen, mitä ennen hän toimi kansanedustajana huhtikuusta 2011 alkaen. Helsingin kaupunginvaltuuston jäsen hän on ollut vuoden 2009 alusta. Koulutukseltaan hän on filosofian tohtori.
Suomen europarlamenttivaalit 2009
Helsingin kaupunginvaltuutettu Jussi Halla-ahon mahdollinen ehdokkuus perussuomalaisten listoilla sai runsaasti huomiota julkisuudessa. Halla-ahon kannattajat alkoivat maaliskuussa kerätä kannattajakortteja saadakseen Halla-ahon ehdokkaaksi, vaikka PS ei ottaisi häntä listalleen. Halla-ahoa ei lopulta valittu perussuomalaisten listalle ja kannattajayhdistys keräsi lähes 3 700 nimeä, mutta Halla-aho ilmoitti kieltäytyvänsä ehdokkuudesta 27. huhtikuuta. Halla-aho perusteli ratkaisuaan halulla säilyttää perussuomalaisten yhtenäisyys etenkin maahanmuuttopolitiikkaan liittyvissä kysymyksissä.